**Izziņa par atzinumos sniegtajiem iebildumiem**

**Ministru kabineta noteikumiem “Grozījumi Ministru kabineta 2016. gada 1. marta noteikumos Nr. 131 “Rūpniecisko avāriju riska novērtēšanas kārtība un riska samazināšanas pasākumi”” (VSS - 46)**

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr.p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1. | 2. | 3. | 4. | 5. | 6. |
|  |  |  |  |  |  |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |  |
| --- | --- | --- |
| Datums | 2021. gada 22. februāra elektroniskā saskaņošana | |
|  |  | |
| Saskaņošanas dalībnieki | Tieslietu ministrija, Finanšu ministrija, Ekonomikas ministrija, Iekšlietu ministrija, Labklājības ministrija, Veselības ministrija, Latvijas Darba devēju konfederācija | |
|  |  |  |

|  |  |  |  |
| --- | --- | --- | --- |
| Saskaņošanas dalībnieki izskatīja šādu ministriju (citu institūciju) iebildumus | Tieslietu ministrijas | |  |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā |  |

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr.  p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
|  | 1. Papildināt noteikumus ar 2.6.1 punktu šādā redakcijā:  “2.6.1 cits objekts – objekts vai darbības vieta, kas ietilpst šo noteikumu darbības jomā, vai zemāka līmeņa uzņēmums, kas kļūst par augstāka līmeņa uzņēmumu, vai otrādi 2015. gada 1. jūnijā vai vēlāk tādu iemeslu dēļ, kas nav minēti 2.13. punktā;” | **Tieslietu ministrijas 2021. gada 29. janvāra atzinums Nr. 1-9.1/88**  1. Lūdzam noteikumu projekta 1. punktā ietvertajā Ministru kabineta 2016. gada 1. marta noteikumu Nr. 131 "Rūpniecisko avāriju riska novērtēšanas kārtība un riska samazināšanas pasākumi"" (turpmāk – noteikumi Nr. 131) 2.6.1 apakšpunktā nelietot terminu "uzņēmums" ("augstāka līmeņa uzņēmums"/"zemāka līmeņa uzņēmums"). Norādām, ka saskaņā ar Komerclikuma 18. pantu termins "uzņēmums" apzīmē organizatoriski saimniecisku vienību un nevis komercdarbības vai saimnieciskās darbības subjektu. Ņemot vērā minēto, lūdzam jēdziena "uzņēmums" lietojumu precizēt, tā vietā izmantojot terminu "objekts" līdzīgi kā citviet noteikumu projektā, kā arī saskaņot noteikumu projektā lietoto terminoloģiju, jo, piemēram, noteikumu projekta 2. punktā izteiktajā noteikumu Nr. 131 2.10. apakšpunktā lietoti termini "augstāka līmeņa riska objekts" un "zemāka līmeņa riska objekts". Norādām, ka viena jēdziena izteikšanai jāizmanto vieni un tie paši termini. Iekšējā terminoloģiskā konsekvence nodrošina normatīvā akta skaidrību, novēršot pretrunīgus viedokļus vai šaubas par dažādu terminu saturu.  Vienlaikus lūdzam izvērtēt un nepieciešamības gadījumā precizēt noteikumu projekta 1. punktu, ņemot vērā, ka Eiropas Parlamenta un Padomes 2012. gada 4. jūlija Direktīvas 2012/18/ES par lielu ar bīstamām vielām saistītu avāriju risku pārvaldību, ar kuru groza un vēlāk atceļ Padomes Direktīvu 96/82/EK, (turpmāk – direktīva Nr. 2012/18/ES) 3. panta 1. punkts paredz, ka "cits uzņēmums" ir darbības vieta, kas ietilpst šīs direktīvas darbības jomā, vai zemāka līmeņa uzņēmums, kas kļūst par augstāka līmeņa uzņēmumu, vai otrādi 2015. gada 1. jūnijā vai vēlāk tādu iemeslu dēļ, kas nav minēti 5. punktā. Attiecīgi (pielāgojot minētās direktīvas terminoloģiju ar noteikumos Nr. 131 lietoto terminoloģiju) secināms, ka minētās direktīvas izpratnē "cits objekts" ir tai skaitā darbības vieta, nevis objekts vai darba vieta. | **Iebildums ņemts vērā.** | 1. Papildināt noteikumus ar 2.6.1 apakšpunktu šādā redakcijā:  “2.6.1 cits objekts – darbības vieta, kas ietilpst šo noteikumu darbības jomā, vai zemāka riska līmeņa objekts, kas kļūst par augstāka riska līmeņa objektu, vai otrādi 2015. gada 1. jūnijā vai vēlāk tādu iemeslu dēļ, kas nav minēti 2.13. punktā;” |
|  | 2. Izteikt noteikumu 2.10. punktu šādā redakcijā:  “2.10. esošs objekts – objekts, uz kuru attiecas šie noteikumi, kā arī tiesiskais regulējums par rūpniecisko avāriju riska novērtēšanas kārtību un riska samazināšanas pasākumiem 2015. gada 31. maijā un, sākot ar 2015. gada 1. jūniju turpinās, ja netiek mainīta tā zemāka līmeņa riska objekta vai augstāka līmeņa riska objekta klasifikācija;” | **Tieslietu ministrijas 2021. gada 29. janvāra atzinums Nr. 1-9.1/88**  2. Vēršam uzmanību, ka no noteikumu projekta 2. punktā izteiktā noteikumu Nr. 131 2.10. apakšpunkta nav skaidri saprotams, kas konkrēti, sākot ar 2015. gada 1. jūniju, turpinās. Attiecīgi lūdzam atbilstoši precizēt noteikumu projekta 2. punktu, nodrošinot skaidru tiesību normu. Norādām, ka atbilstoši juridiskās tehnikas prasībām tiesību normai ir jābūt skaidrai, lai tās lietotājs un piemērotājs gūtu nepārprotamu priekšstatu par savām tiesībām un pienākumiem. | **Iebildums ņemts vērā.** | 2. Izteikt noteikumu 2.10. apakšpunktu šādā redakcijā:  “2.10. esošs objekts – objekts, uz kuru attiecas šie noteikumi, kā arī uz kuru 2015. gada 31. maijā un, sākot ar 2015. gada 1. jūniju, attiecas rūpniecisko avāriju riska novērtēšanas kārtības un riska samazināšanas pasākumu tiesiskais regulējums, ja netiek mainīts tā zemāka riska līmeņa objekta vai augstāka riska līmeņa objekta iedalījums;” |
|  | 4. Izteikt noteikumu 2.13. punktu šādā redakcijā:  “2.13. jauns objekts ir:  2.13.1. objekts, kas sāk darbību vai tiek uzbūvēts 2015. gada 1. jūnijā vai pēc minētās dienas;  2.13.2. darbības vieta, kas ir šo noteikumu darbības jomā, vai zemāka līmeņa riska objekts, kas kļūst par augstāka līmeņa riska objektu, vai otrādi 2015. gada 1. jūnijā vai vēlāk saistībā ar to, ka tiek pārveidoti tā objekti vai mainītas darbības un šo izmaiņu dēļ mainās objekta bīstamo vielu krājumu saraksts;” | **Tieslietu ministrijas 2021. gada 29. janvāra atzinums Nr. 1-9.1/88**  3. Lūdzam izvērtēt un nepieciešamības gadījumā precizēt noteikumu projekta 4. punktā izteikto noteikumu Nr. 131 2.13.2. apakšpunktu. Proti, vēršam uzmanību, ka atbilstoši direktīvas Nr. 2012/18/ES 3. panta 5. punkta "b" apakšpunktam jauns uzņēmums ir tai skaitā darbības vieta, kas ir šīs direktīvas darbības jomā, vai zemāka līmeņa uzņēmums, kas kļūst par augstāka līmeņa uzņēmumu, vai otrādi 2015. gada 1. jūnijā vai vēlāk saistībā ar to, ka tiek pārveidoti tā objekti vai mainītas darbības un šo izmaiņu dēļ mainās uzņēmuma bīstamo vielu krājumu saraksts. Tomēr iepretim iepriekš norādītās direktīvas vienības latviešu valodas versijai angļu valodas versija paredz, ka pārveidoti tiek nevis objekti, bet gan iekārtas (*installations*), kas ir arī loģiskāks skaidrojums (tulkojums), jo pretējā gadījumā veidojas neskaidra konstrukcija, ka: "zemāka līmeņa riska objekts kļūst par augstāka riska līmeņa objektu vai otrādi (..) saistībā ar to, ka tiek pārveidoti tā objekti". | **Iebildums ņemts vērā.** | 4. Izteikt noteikumu 2.13. apakšpunktu šādā redakcijā:  “2.13. jauns objekts ir:  2.13.1. objekts, kas sāk darbību vai tiek uzbūvēts 2015. gada 1. jūnijā vai pēc minētās dienas;  2.13.2. darbības vieta, kas ir šo noteikumu darbības jomā, vai zemāka riska līmeņa objekts, kas kļūst par augstāka riska līmeņa objektu, vai otrādi 2015. gada 1. jūnijā vai vēlāk saistībā ar to, ka tiek pārveidotas tā iekārtas vai mainītas darbības un šo izmaiņu dēļ mainās objekta bīstamo vielu krājumu saraksts;” |
|  | 5. Aizstāt noteikumu 2.14. punktā vārdu “inspicēšana” ar vārdu “inspekcija”. | **Tieslietu ministrijas 2021. gada 29. janvāra atzinums Nr. 1-9.1/88**  4. Vēršam uzmanību, ka ne tikai noteikumu Nr. 131 2.14. apakšpunktā, bet arī citviet šajos noteikumos tiek lietots termins "inspicēšana" termina "inspekcija" vietā (sk., piem., X nodaļu, 109. punktu). Attiecīgi lūdzam izvērtēt un atbilstoši papildināt noteikumu projekta 5. punktu, paredzot termina "inspekcija" konsekventu lietojumu noteikumos Nr. 131 vai sniegt pamatotu skaidrojumu par atšķirīgas terminoloģijas lietošanas nepieciešamību. | **Iebildums ņemts vērā.** | 5. Aizstāt noteikumu 2.14. apakšpunktā un 109. punktā vārdu “inspicēšana” (attiecīgā locījumā) ar vārdu “inspekcija” (attiecīgā locījumā).  12. Izteikt X. nodaļas nosaukumu šādā redakcijā:  **“X. Inspekcijas”.** |
|  |  | **Tieslietu ministrijas 2021. gada 29. janvāra atzinums Nr. 1-9.1/88**  5. Lūdzam izvērtēt noteikumu Nr. 131 62. punktā ietvertā tiesiskā regulējuma efektivitāti un atbilstību direktīvas Nr. 2012/18/ES 15. panta 2. punkta prasībām, nepieciešamības gadījumā ar noteikumu projektu atbilstoši precizējot minēto noteikumu Nr. 131 vienību. Norādām, ka saskaņā ar likuma "Par presi un citiem masu informācijas līdzekļiem" 2. panta otrajā daļā noteikto pašvaldības neizdod laikrakstus, bet gan informatīvos izdevumus. 2020. gada 2. novembrī stājās spēkā grozījumi likumā "Par pašvaldībām", kuros iekļauts regulējums 14.1 pantā par pašvaldības informatīvo izdevumu izdošanu, kas noteic, ka pašvaldība ir tiesīga izdot informatīvu – periodisku iespiedtehnikā izdotu izdevumu, kurā tā informē vietējos iedzīvotājus par šā likuma 6. pantā noteikto funkciju izpildi, kā arī publicē šajā likumā un citos normatīvajos aktos noteikto informāciju. Grozījumi paredz, ka informatīvo izdevumu izdod ne biežāk kā reizi mēnesī. Šis ierobežojums neattiecas uz informatīvajiem izdevumiem, kuros publicē tikai pašvaldības un tās institūciju pieņemtos tiesību aktus un to skaidrojumus. Ņemot vērā minēto un to, ka 2020. gada 5. novembrī tika pieņemti grozījumi likumā "Par presi un citiem masu informācijas līdzekļiem", kas paredz noteikt liegumu pašvaldībām un to iestādēm dibināt un izdot masu informācijas līdzekļus (sk. 8. panta pirmo daļu un pārejas noteikumu 3. punktu), nav skaidri saprotams, kādos konkrēti pašvaldības izdotos vietējos laikrakstos varētu tikt publicēts noteikumu Nr. 131 62. punktā minētais paziņojums, kā arī nav gūstama pārliecība par attiecīgu laikrakstu pieļaujamību. | **Iebildums ņemts vērā.** | 10. Aizstāt noteikumu 62. punktā vārdus “vismaz vienā pašvaldības izdotajā laikrakstā” ar vārdiem “pašvaldības informatīvajā izdevumā vai tās tīmekļa vietnē”. |
|  | Anotācija | **Tieslietu ministrijas 2021. gada 29. janvāra atzinums Nr. 1-9.1/88**  6. Saskaņā ar Ministru kabineta 2009. gada 15. decembra instrukcijas Nr. 19 "Tiesību akta projekta sākotnējās ietekmes izvērtēšanas kārtība" (turpmāk – instrukcija Nr. 19) 14. punktu lūdzam izvērtēt un noteikumu projekta anotāciju papildināt ar skaidrojumu par katra konkrētā būtiskā grozījuma noteikumos Nr. 131 nepieciešamību un mērķi, tai skaitā anotācijas I sadaļas 2. punktā skaidri un nepārprotami identificējot, ar kurām noteikumu projekta normām tiek pārņemtas direktīvas Nr. 2012/18/ES prasības, kā arī detalizēti atspoguļojot to, kā konkrēti ar noteikumu projektu minēto direktīvu prasības tiek pārņemtas. | **Iebildums ņemts vērā.** | Skatīt anotāciju. |
|  | Anotācija. | **Tieslietu ministrijas 2021. gada 29. janvāra atzinums Nr. 1-9.1/88**  7. Noteikumu projekta anotācijā norādīts, ka noteikumu projekts noteikumu Nr. 131 46. punktā aktualizē veidu kā sabiedrība iegūst informāciju un par ārpusobjekta civilās aizsardzības plānu, ja tas ir izstrādāts vai būtiski mainīts, un nosaka ka informācija tiek publicēta Valsts ugunsdzēsības un glābšanas dienesta tīmekļa vietnē, jo prakse rāda, ka vispiemērotākais veids sabiedrības līdzdalības nodrošināšanai ir piemērot to pašu pieeju, kāda tiek organizēta, izstrādājot normatīvos aktus vai to grozījumus. Saistībā ar minēto lūdzam papildināt noteikumu projekta anotāciju ar izvērstāku skaidrojumu par to, kā konkrēti prakse atspoguļo sabiedrības līdzdalības nodrošināšanas veida piemērotību (piemēram, norādot problemātiku līdzšinējā noteikumu Nr. 131 46. punktā paredzētajā pieejā, atbilstoši kurai sabiedrībai iespēja sniegt viedokli par plānu ir nodrošināta plašsaziņas līdzekļos).  Nepieciešamības gadījumā lūdzam precizēt noteikumu projektu.  Vienlaikus lūdzam izvērtēt iespēju papildināt noteikumu projektu un paredzēt tajā minimālu termiņu (laika periodu), kādā sabiedrība pēc attiecīgas informācijas publicēšanas Valsts ugunsdzēsības un glābšanas dienesta tīmekļvietnē var iesniegt Valsts ugunsdzēsības un glābšanas dienestam jautājumus, ierosinājumus vai viedokli par plānu, tādējādi nodrošinot, ka sabiedrībai katrā gadījumā ir nodrošināta pienācīga iespēja izteikt viedokli, vai alternatīvi sniegt pamatotu skaidrojumu, kādēļ to noteikumos Nr. 131 nav nepieciešams regulēt. | **Iebildums ņemts vērā.** | Skatīt anotāciju. |
|  | Anotācija | **Tieslietu ministrijas 2021. gada 29. janvāra atzinums Nr. 1-9.1/88**  8. Lūdzam precizēt noteikumu projekta anotāciju atbilstoši Ministru kabineta 2009. gada 7. aprīļa noteikumu Nr. 300 ''Ministru kabineta kārtības rullis'' 3. punktam, kas noteic, ka Ministru kabineta noteikumu projektam pievieno anotāciju, kurā aizpildīta vismaz sadaļa par tiesību akta projekta nepieciešamību, tas ir, anotācijas I sadaļa, bet pārējās anotācijas sadaļas aizpilda, ja tiesību akta projekts skar attiecīgajā anotācijas sadaļā minētos jautājumus. Norādām, ka Tieslietu ministrijai nav iespējams precīzi izvērtēt, vai ir korekti un pilnīgi pārņemtas (tai skaitā kādā pakāpē pārņemtas) direktīvas Nr. 2012/18/ES prasības. Proti, vēršam uzmanību, ka šobrīd no noteikumu projekta anotācijas V sadaļas tabulas Nr. 1 nav gūstama pārliecība par vairāku direktīvas Nr. 2012/18/ES prasību pārņemšanu, t.i., kā:  1) atbilstoši noteikumu projekta 8. punktam tiek pārņemtas minētās direktīvas 3. panta 7. punkta prasības;  2) atbilstoši noteikumu projekta 6. punktam tiek pārņemtas minētās direktīvas 12. panta 5. punkta prasības;  3) atbilstoši noteikumu projekta 7. punktam tiek pārņemtas minētās direktīvas 13. panta 1. punkta ''b'' apakšpunkta prasības.  Vienlaikus lūdzam salāgot noteikumu projekta anotācijā ietverto informāciju par direktīvas Nr. 2012/18/ES prasību pārņemšanu ar informāciju, kas norādīta noteikumu Nr. 131 anotācijā. Piemēram, norādām, ka no noteikumu Nr. 131 anotācijas izriet, ka direktīvas Nr. 2012/18/ES 12. panta 5. punkts pārņemts noteikumu Nr. 131 46. un 73. punktā, kas ir pretrunā noteikumu projekta anotācijā sniegtajai informāciju par minētās direktīvas vienības pārņemšanu.  Kā arī atbilstoši instrukcijas Nr. 19 55.4. apakšpunktam, kas noteic, ja projekts ir jāpieņem, lai izbeigtu pret Latvijas Republiku uzsāktu pārkāpuma procedūras vai tiesvedības Eiropas Savienības Tiesā lietu, norāda pārkāpuma procedūras vai Eiropas Savienības Tiesā ierosinātās lietas numuru un to ES tiesību aktu, saistībā ar kuru ir uzsākta pārkāpuma procedūras lieta, lūdzam attiecīgi papildināt noteikumu projekta anotācijas 1. punktu ar informāciju par pārkāpuma procedūru, uz ko šobrīd norādīts noteikumu projekta anotācijas I sadaļas 2. punktā. | **Iebildums ņemts vērā.** | Skatīt anotāciju. |

|  |  |
| --- | --- |
| Atbildīgā amatpersona | Kristīne Kazerovska |
|  | (paraksts\*) |

Piezīme. \* Dokumenta rekvizītu "paraksts" neaizpilda, ja elektroniskais dokuments ir sagatavots atbilstoši normatīvajiem aktiem par elektronisko dokumentu noformēšanu.

Kristīne Kazerovska

|  |
| --- |
| (par projektu atbildīgās amatpersonas vārds un uzvārds) |
| Vides aizsardzības departamenta Piesārņojuma novēršanas nodaļas vecākā eksperte |
| (amats) |
| tālr. nr.: 67026516 |
| (tālruņa numurs) |
| Kristine.Kazerovska@varam.gov.lv |
| (e-pasta adrese) |